Westye Egeberg & Co.

Westye Egeberg & Co. var et trelastfirma i Oslo som eksisterte fra 1800 til 1929.

Westye Egeberg (1770–1830) hadde kommet til Christiania i 1786 og ble borger i 1800.Egeberg i Store norske leksikon Han grunnla så trelastfirmaet og satte også i gang med oppkjøp av skog, blant annet Gahnsbruket ved Øyeren i Fet. Først kjøpte de 1/3 av Frederik Gottschalk von Haxthausen (1750–1825) i 1805, neste 1/3 i 1810 fra Carsten Tank (1766–1832) og siste 1/3 fra Tank i 1824. De var en av få innen trelast som klarte seg gjennom  1820-tallet, da England la på store hindringer for eksport.

I 1835 kjøpte Egeberg og fire andre, landets største sagbruk, Sanne og Solli i Tune, Østfold.  Omkring 1842 fikk Egeberg en flott avtale med Frankrike.Westye Egeberg i Norsk biografisk leksikon. Fra 1846 eide man Romedal almenning.

I 1844 sørget Egeberg for de første oppmålinger for jernbane, det som i 1854 ble Hovedbanen der han også var medeier. Her fraktet han mye trelast sørover til Christiania.

I 1889 kjøpte de Nitelvens Dampsag (Nitelvens Dampsag var blitt etablert i 1860 som Ekelund Dampsag. Folk kalte den for "Tandbergsaga"), og døpte det om til Egeberg Brug (Ekebergbruket). Det ble i 1929 solgt til grosserer Henry Johansen,Egeberg Brug (Lillestrøm) hos lokalhistoriewiki.no som i 1941 slo det i hop med Skedsmo Dampsag & Høvleri (etablert 1884) til Skedsmo & Egeberg Bruk.Skedsmo og Egeberg Bruk (Lillestrøm) i lokalhistoriewiki.no.

I 1921 var det et krakk i trelastindustrien. Etter krakket i 1929  ble firmaet og alt solgt.Egebergsbruket hos digitaltmuseum.no.
Ledere
1800–30: Westye Egeberg (1770–1830)
1830–51:  Westye Martinus Egeberg (1805–1898), måtte gi seg med daglig ledelse i 1851 grunnet sykdom. Brødrene ble medeier i 1858 og overtok
1858–74:  Peder Cappelen Egeberg (1810–1874) og Christian August Egeberg (1809–1874)
1874–1929: Einar Westye Egeberg (1851–1940) og Ferdinand Julian Egeberg (1842–1921)
1911–29: Westye Parr Egeberg (1877–1959)

 Se også 
 Egeberg (slekt fra Sjælland)

Referanser

Kategori:Etableringer i 1800
Kategori:Opphør i 1929
Kategori:Tidligere norske industriselskaper
Kategori:Norske trevareprodusenter
Kategori:Næringsliv i Oslo